lflage/wiki-talks huggingface dataset:
Vita:Moringa gyógynövény

message: * nem tudom, mennyire helytállóak a megállapításai, de erősen reklámgyanúsak
* nem tudom, mennyire azonos a Lóretekfa cikk tárgyával, de ott említik a Moringa nemzetséget
* a cikk címébe nem szükséges a gyógynövény szó, de ha átnevezném, és maradna csak Moringa, bekékítené a hivatkozást a Lóretekfa cikkben. – Vépi vita 2021. október 25., 07:17 (CEST)
*:Szia ! Csak kutyafuttában tudok válaszolni. Amennyire utána tudtam nézni, ez a "szócikk" nagyon nagy valószínűséggel a lóretekfa növényfajról szól, mivel a Moringa növénynemzetségen belül ez a faj a legismertebb, ezt használják gyógynövényként, s az általam talált információmorzsák is erre a fajra utalnak. Személy szerint -- s a műhelyben is erre törekszünk -- a gyógyhatást is a növényfaj szócikkében szoktuk tárgyalni. Viszont az itteni információk forrása nincs meg, így a lóretekfa szócikkbe nem írnám be az itteni szöveget még forráskérővel sem. Szívem szerint töröltetném ezt a szócikket, de nem tudom, mire hivatkozva lehetne. A (leendő) Moringa növénynemzetségről szóló szócikknek a Moringa-fajok felsorolásáról, közös jellemzőikről, előfordulásukról stb. kellene szólnia. Sajnos nagyon gyakori, hogy a neten a kevésbé szakmai oldalakon egy fajra vonatkozó ismereteket helytelenül a nemzetségnév alatt tárgyalnak (lásd itt is; vagyis a fajra tartozó információkat úgy láttatják, mintha az a nemzetség vonása lenne, pedig a faj és a nemzetség külön kategóriák, másrészt egyáltalán nem biztos, hogy ami a nemzetség egyik fajára jellemző, az egy másik fajára is). Üdvözlettel: --Sphenodon vita 2021. november 3., 00:59 (CET)
*:: és  Sziasztok! Én is úgy látom, hogy ennek a szövegnek a Lóretekfa szócikkben lenne a helye, mert egy adott növény gyógyhatásait ott szokták közölni és nem külön szócikkben. Az angol szócikk szerintem jó. Én ezt a szócikket törölném arra hivatkozva, hogy a gyógyhatásoknak nem adunk külön szócikket és az angol alapján a magyar szócikket bővíteném.Veszt vita 2021. november 19., 17:56 (CET)
Én annyit tudok tenni, hogy ezt töröltetem. De előbb megvárnám, amíg a Lóretekfa bővül valamennyivel ebből a témakörből. – Vépi vita 2021. november 19., 19:16 (CET)
thread_title:  Lektorálandó, mert 

message: Törlési megbeszélés eredményeképpen törölve. Gg. AnyÜzenet 2022. október 17., 11:24 (CEST)
thread_title:  Törlési megbeszélés eredménye
Vita:Otto Wichterle

message: Egyértelműen nevezetes személyről szól. Mivel a magyar Wikipédián nem csupán a törlés (egyeseket) bódító illata terjeng, úgy vélem, ezt a cikket érdemes megmeneteni és fejleszteni. --Linkoman vita 2021. október 27., 13:53 (CEST)
thread_title:  Jószándékú gépi fordítás
Vita:Aragóniai Jolán lunai grófné

message: A cikk spanyol verziója amire az interwikije mutat, :es:Violante de Aragón teljesen eltérő születési dátumot/helyet stb mutat. Valaki ebben (a Történelemben) jártasabb szerkesztő kérem ellenőrizze majd. Köszönöm. ᑭᗩᗷᒪO_Eᒪ_ᑕIᑕᒪIᔕTᗩ  dɐlɐʇıʌ 2021. október 27., 14:14 (CEST)
thread_title:  Eltérő interwiki
Vita:Dél-afrikai Unió

message: Az indiai nemzet függetlenségének kiharcolója a Dél-afrikai Unió előd-gyarmatában védte a hinduk és indiai iszlám hívők (ők is hinduk) jogait a már akkor működő apartheid/ faji megkülönböztetés ellen. Partmoso vita 2024. február 13., 23:30 (CET)
thread_title:  Gandhi
Vita:Szaljut-7 (film)

message: Az orosz neveket legjobb tudásom szerint átírtam a magyar helyesírásnak megfelelően, csak át kellene nézni őket: 1. jól lettek-e átírva betű szerint?, 2. nincs-e olyan nevű alkotó, akinek a neve már más formában ismert? 
A Wikidatában is próbáltam javítani magyaros átírásra, de az nem teljes. misibacsi*üzenet 2021. október 30., 09:14 (CEST)
thread_title:  Orosz nevek
Vita:Jade Thirlwall

message: A lap bizonyos szakaszai másolmányok a starity oldalról. Próbáltam sablonnal jelezni de "fennakadt az url a Spamszűrőn". ᑭᗩᗷᒪO_Eᒪ_ᑕIᑕᒪIᔕTᗩ  dɐlɐʇıʌ 2021. október 30., 22:46 (CEST)
 Én azt szoktam, hogy vagy berakom nowikibe (igaz csúnyán nézki) vagy egyszerűen forrásnak csak annyit írok bele starity.hu.– Fromiadrian vita 2021. november 7., 22:16 (CET)
replies: text: @Fromiadrian Igazad van :) Köszi az infót. Máskor így teszek én is. :) ᑭᗩᗷᒪO_Eᒪ_ᑕIᑕᒪIᔕTᗩ  dɐlɐʇıʌ 2021. november 7., 22:53 (CET)
thread_title:  Másolmány
Vita:Vámos Imre

message: A cikkben az szerepelt, hogy a Nemzeti Parasztpárt országgyűlési képviselője volt, de ez nem volt konkretizálva (választókerület/lista megnevezése, tisztség betöltésének sarokdátumai, törvényhozási ciklus stb.), több forrás és cikk átolvasása után ki merem jelenteni, hogy Vámos nem volt országgyűlési képviselő, legalábbis az 1945 utáni időszakban biztos nem (előtte sem valószínű, mivel 1927-ben született). Palotabarát vita 2021. október 31., 00:56 (CEST)
thread_title:  Országgyűlési képviselősége
Vita:Míra anya

message: A nevét a kiejtés alapján át kellene írni. മദർ മീര അല്ലെങ്കിൽ കമലാ റെഡ്ഡി 
Ogodej? – M. V. ✉  2021. október 31., 16:11 (CET)
replies: text: Pontosan Mabhara Míra Allenykilla Kamala Reddi, ahol a Mabhara Míra a Míra anyát jelenti. A jó cím tehát Míra anya. Ogodej  vitalap 2021. október 31., 21:05 (CET)
thread_title:  Neve
Vita:Elischer Gyula (orvos, 1875–1929)

message: My apologies for writing in English here, but I do not speak any Hungarian. I recently wrote an article on the Hungarian-born Australian architect Julius William Elischer (born Gyula Vilmos Elischer). There is the possibility that this could be the son of the Gyula Elischer here. The birth year and name of the son fit and, according to an English source I used, Julius William Elischer came from a family with a medical background. Is there anybody on the Hungarian Wikipedia who has a source that could confirm this interesting fact and connection? Calistemon vita 2021. november 1., 13:54 (CET)
Fenti szöveg magyarul: "Elnézést, hogy itt angolul írtam, de nem beszélek magyarul. Nemrég írtam egy cikket a magyar származású ausztrál építészről, Julius William Elischerről (született Elischer Gyula Vilmos). Fennáll a lehetőség, hogy a fia lehet az itt található Elischer Gyula. A fia születési éve és neve passzol és az általam használt angol forrás szerint Julius William Elischer orvosi múlttal rendelkező családból származott. Van valaki a magyar Wikipédián, akinek van olyan forrása, ami megerősíthetné ezt az érdekes tényt és összefüggést?" Apród vita 2021. november 4., 15:09 (CET)
replies: text: I was able to find some sources: Here (English) for the death date of the son and here (Hungarian) for the father-son relationship. Calistemon vita 2021. november 4., 15:12 (CET)

text: Thank you veri much! Apród vita 2021. november 4., 15:21 (CET)
thread_title: Gyula Vilmos Elischer/Julius William Elischer
Vita:Ida regénye (egyértelműsítő lap)

message: Ezt a filmet nincs sok értelme megírni. A fontos információ megtalálható Ida regénye (film, 1974) szócikkben. 2001:4C4C:1569:4E00:1134:1958:5D81:C251 (vita) 2021. november 2., 10:37 (CET)
thread_title: 1974-es film
Vita:Érkezés (film)

message: töröltél egy irónikus című beszélgetést a linkek közül, azzal, hogy nem elég informatív. Hát szerintem meg pont annyi tény, fontos vagy mellékes adat van benne a filmről, amennyi egy ilyesfajta További információ pontban lenni szokott. Nem piszkálok bele, mert nagyon határozott vagy, félek, hogy lenyelsz keresztben. De kérem, ha lehetséges, visszatenni. Szerintem belefér. Természetesen, ha azt mondod, hülye vagyok, és nem értek hozzá, akkor széttárom a karom, hiszen ez eléggé ízlés dolga, hogy hogyan ítéljük meg egy folyóiratcikk tartalmasságát. (Nekem az eredetire hiba jött, de ez, ahogy próbálom, jó: A film szórakoztató, földönkívüliek vannak benne, hvg.hu) – Garamond vita 2021. november 2., 20:33 (CET)
replies: text: Nem nyellek le keresztben, stb.  Határozott vagyok ilyen kérdésekben, igen. Továbbra is úgy vélem, hogy ez egy interjú a rendezővel, amiben beszélnek erről a filmről, de ettől még nem vagyok meggyőződve, hogy valóban bővebb információval szolgál a filmről. Szerintem inkább lehetne forrása a cikknek, tehát a benne lévő tények, adatok kerüljenek be a cikkbe. De ettől még egészen nyugodtan tedd vissza a linket a cikkbe. Valószínűleg én vagyok túl szigorú a linkekkel kapcsolatban. :) Üdv: Viloris Üzenj! 2021. november 3., 17:13 (CET)
* Mi az a magyar szó, amit az év sci-fijében emlegetnek? 
Vt6605 vita 2022. január 3., 10:02 (CET)
thread_title:  HVG írás: nem lehetne visszaállítani?
Vita:Fabulissimo

message: A cikk jelenleg főleg a marketing- és reklámvonatkozásokat dolgozza fel, ebből a szempontból kicsit féloldalas.  Ezeket az infókat érdemes lenne lehet egészíteni a terméktörténet "nem-marketing" vonatkozásaival is.--Linkoman vita 2021. november 4., 12:38 (CET)
thread_title:  Lektorálandó, mert...
Vita:Magdalena Andersson

message: 2021 november 24.-én délelőtt megválasztották miniszterelnöknek. Még aznap délután le kellett mondjon mert az egyik kormánypárt (Zöld Párt) kilépett. Hivatalosan 26.-án lett volna miniszterelnök. – Pegy22 vitalap 2021. november 24., 18:33 (CET)
thread_title:  Miniszterelnök 

message: Tisztelt Pegy22 vitalap Wikitárs! A hét végére értünk. Pontosan állapítottad meg, hogy Magdalena Andersson ezen a héten még nem lett miniszterelnök. De holnap új hét kezdődik! – *feridiák vita 2021. november 29., 00:00 (CET)
replies: text: Várjuk meg amíg megtörténik. – Pegy22 vitalap 2021. november 29., 11:37 (CET)
thread_title:  Svéd pénzügyminiszter, pártelnök,  miniszterelnök
Vita:Tilly László

message: Szerintem mindenben helytálló és ellenőrizhető! Mivel egy közéleti tevékenységet folytató személy, itt a helye, mert érdekli az embereket!

message: Törlési megbeszélés eredményeképpen törölve. Gg. AnyÜzenet 2021. november 9., 09:34 (CET)
thread_title:  Törlési megbeszélés eredménye
Vita:Hollandia települései népesség alapján

message: Ez a szócikk elhanyagolt, hiányos.
# Az adatok 2014-esek, holott egyes városok szócikkeiben frissebb (pl. 2019-es) adat szerepel. Vagyis ez a táblázat inkább megzavar, mint használ.
# Számos település neve mellett egyáltalán nem szerepel lakosságszám.
Úgy tűnik, valaha géppel készült a lista. Lehetne frissíteni?--Linkoman vita 2021. november 6., 21:26 (CET)
Már nem emlékszem, hogy készült. Jelenlegi formájában valóban katasztrófa, inkább újraírandó a nulláról ez alapján: :en:Municipalities of the Netherlands – B.Zsolt vita 2021. november 6., 21:30 (CET)
thread_title:   Elhanyagolt, hiányos táblázat
Vita:Walpurgis-éj

message: Sajnos egy az egyben másolmánynak tűnik a szerköfben megadott oldalról... GhostDestroyer100 vita 2021. november 7., 18:46 (CET)
Viszont köszönet Linkomannak, hogy megírta rendesen! GhostDestroyer100 vita 2021. november 8., 11:47 (CET)

message: Jó hogy megírta valaki a cikket, de ide további források kellenek. Ami van 120 éves forrás, meg egyéb idejétmúlt lexikonok, azok megbízhatatlanok e téren és igen pontatlan információkat közölnek a boszorkányságról. – M. V. ✉  2021. december 31., 18:34 (CET)
thread_title:  Források kellenek
Vita:Jaroslav Sytchev

message: A sírjáról egy olyan kép is készült, amelyen a bekeretezett – és orosz szokás szerint a sírjára helyezett – fényképe is látható: 
Ha valakinek esetleg kétségei lennének afelől, hogy tényleg ugyanarról az emberről szól a szócikk, akkor itt található a Bay-Nano honlapján fellelhető fényképe . -- Ulrich von Lichtenstein vita 2021. november 8., 14:54 (CET)
replies: text: Az egészben az a legmegdöbbentőbb, hogy a Commons egyik német adminja elkezdett kekeckedni, hogy vajon van-e licenc a síremlékhez támasztott – valószínűleg a felesége által odatett – képről. Nincs. Majd legfeljebb törlik az egészet a francba... (Kezd az egészből nagyon elegem lenni!) -- Ulrich von Lichtenstein vita 2021. november 8., 15:36 (CET)
Én köszönöm a képet. Nyugodjon békében. Nagyon fiatal volt. Csurla vita 2021. november 8., 15:51 (CET)

text: Szívesen. Viszonylag fiatal volt, két fia maradt utána: egy 10-12 éves meg egy 6 éves (az egyik srác vitte az apja fényképét) :-((( -- Ulrich von Lichtenstein vita 2021. november 8., 16:25 (CET)
thread_title:  Sírja
Vita:Kriptokommunista

message: Szerintem a Kriptokommunista kifejezéssel az a gond, hogy valójában csupán egy szitokszó, aminek a "hivatalos" definíciója szerint szinte senki sem felel meg. Legfeljebb vita hevében érvek fogytán aggatták/aggatják rá néha a vitapartnerre.
A szociáldemokratáknál az a gond, hogy az egy marxista tömegpárt, gyűjtőpárt volt, aminek a tagságának egy része radikálisabb volt, mint a kommunisták. Ezzel csak azok esetében foglalkoztak, akik ellenzéket szerveztek a párton belül, pártszakadást akartak előidézni, vagy egyéb módon zavart keltettek. Aki nem keltett zavart, nem szervezkedett a párton belül, azokkal nem foglalkoztak. Senkitől se kérdezték meg, hogy leninistának vallja-e magát, mert az kizáró ok. Tehát például Marosán egyáltalán nem számított fekete báránynak a szocdem párton belül, a pártegyesítés szorgalmazása pedig nem számított zavarkeltésnek.
Hasonló a helyzet a Nemzeti Parasztpárttal. Az is gyűjtőpárt volt, ahol Erdei egyáltalán nem titkolta a balos és akár kommunistának is tekinthető nézeteit. Át is akart lépni a Kommunista Pártba, de Rákosi mondta neki, hogy sokkal többet használhat a Parasztpártban.
A definíció szerinti emberek, akiket a Kommunista Párt más pártokba küldött kémkedni vagy bomlasztani, ha volt ilyen egyáltalán, azok a mai napig ismeretlenek. Még a nyilaspártba küldött/beépített emberek nagy része is teljesen ismeretlen. Egyedül Demény Pál emleget egy-két nevet.
ZorróAszter vita 2021. november 9., 15:32 (CET)
thread_title:  Problémák a kifejezés körül
Vita:Filmhíradó

message: (A klasszikus magyar filmhíradók főcímzenéjének választott Rákóczi-induló tréfás diák átiratát, a "vak pali, vak pali mindent lát" kezdetű versikét generációk énekelték.)
thread_title:  valaki fontosnak érezte elmondani, hogy…
Vita:Primusz (Transformers)

message: Ez is mitől nevezetes? Forrástalan, interwikitlen, keresés során nem találtam róla megbízható forrásokat... persze lehet, hogy attól még valahol vannak róla megbízható források, csak a nevezetességnek magából a cikkből kéne kiderülnie... GhostDestroyer100 vita 2021. november 11., 10:55 (CET)

message: Törlési megbeszélés eredményeképpen törölve.  Gg. AnyÜzenet 2022. január 23., 16:48 (CET)
thread_title:  Törlési megbeszélés eredménye
Sablonvita:Nemzeti válogatott keret

message: Hello! Can you add a new template with invoke and new parameters as well. And also use country data and different flag variants for countries because i think that this template looks a bit old. Can you add a module like they have on the english template check what you find there.
Yours sincerely, Sondre – 62.73.207.204 (vita) 2021. november 11., 21:47 (CET)
thread_title:  New template 

message: A Balogh István (labdarúgó) link egy 1912-ben született világbajnoki ezüstérmes balfedezetre visz. A sablonban szereplő Balogh István kapus volt, később dr. Balogh Istvánként hosszú évekig orvosként dolgozott az ifjúsági válogatottnál.
Időkapszula: Az 1984-es ifjúsági labdarúgó Európa Bajnokság 1. rész valogatott.blog.hu, 2015. április 21. – Jávori István Itt a vita 2023. január 1., 14:46 (CET)
thread_title:  Balogh István
Vita:Biolét

message: A "Biolét" szó nagy valószínűséggel új szóalkotás, amely a Google-kutatás során egészségbolt webáruházként jelenik meg. Tehát egy mrkanévről van szó.
A nyelvtanilag is hibás szöveg vélhetően a Wikipédia reklámtilalmát akarja megkerülni és egyben azt a látszatot akarja kelteni, hogy fontos fogalom, hiszen a Wikipédiában szerepel...
Véleményem szerint azonnal a kukában a helye.--Linkoman vita 2021. november 13., 10:57 (CET)
thread_title:  Nem cikk
Vita:China Global Television Network

message: A szöveg stílusa ellenőrzendő. Sok az ügytelen megfogalmazás (pl. "2016. december 31-én kezdte meg a munkálatokat, és célja, hogy ne csak a kínai, hanem a globális közönséget is megérintse.") Egy cég ugyanis a tevékenységét kezdi meg X napon, míg a munkálatokat pl. a székházának építésénél kezdik meg. A "globális közönség megérintése" is érthetetlen fogalmazás. stb. stb.--Linkoman vita 2021. november 14., 11:35 (CET)
"A hírügynökség információi hitelesek és pontosak, továbbá objektív módon közöl cikkeket a jelenlegi problémákról, politikai helyzetekről." Tessék? Ez talán lexikonba való szöveg? "Én vagyok a leobjektívebb! - mondja magáról a legobjektívebb hírügynökség."  viszont bizonyára nem objektív, aki mást mond, ugyebár? -:)
Nem elég, hogy egy szöveg "forrásolt". A Wikipédia nem a forrásolt reklámsz9vegek gyűjteménye, úgy tudom...--Linkoman vita 2021. november 16., 11:23 (CET)
thread_title:  Lektorálandó, mert ... 

message: Szerintem ők nem hírügynökségként (news agency) működnek - azaz arra várnak, hogy az általuk kiadott híreket más médiumok közzétegyék, és ezért fizetnek nekik -, hanem egyfajta műsorszóró holding (broadcast network), melynek saját tévécsatornái, internetes hírújságja van. Ez sajnos túl részletesen nem derül ki a cikkből, pedig az angol elég precízen beszámol róla.
A másik, amit javítottam, hogy a CGTN rövidítést inkább a tévéadó(k)ra használják, az anyavállalatot a teljes nevén említik. Értem, persze, hogy a logójukban is a rövidítés szerepel, meg valóban lehet CGTN-ként említeni, de ha az összes többi Wikipédia azt a koncepciót követi, hoyg az anyavállalat a teljes nevén, a tévécsatorna a rövidítéssel szerepel, úgy vélem nem érdemes eltérni tőle. Palotabarát vita 2021. november 23., 01:26 (CET)
thread_title: Hírügynökség
Wikipédia-vita:Wikidata/Friss halálesetek

message: Van egy szerkesztői allapon lévő, hasonló tematikájú lista, ami azonban nem csak a magyar Wikipédián szócikkel rendelkező, hanem a Wikidatában szereplő összes diplomata foglalkozású személyt figyeli, és megmutatja a friss haláleseteket: Szerkesztő:Palotabarát/Segédletek/Diplomácia/Elhunyt diplomaták. Palotabarát vita 2021. november 15., 16:38 (CET)
thread_title:  Hasonló lista diplomatákról
Vita:F1 2021 (videójáték)

message: Másolmány vagy gépi fordítás? Vagy mindkettő? GhostDestroyer100 vita 2021. november 15., 17:15 (CET)

message: GhostDestroyer100:  mindkettő.MakeMan22 vita 2021. november 16., 19:53 (CET)
Az király. Akkor vagy jogsértőnek kell jelölni, vagy egyszerűsített törlésre kell tenni. Egyik jobb, mint a másik, ugye? Amúgy ahogy láttam, Palotabarát már írt neked. Szerintem javítgasd a cikket, és akkor egyik sem lesz, hanem rendes cikk lesz belőle. Ha nem javítod, átkerül a feljavítóba, ott dolgozhatsz rajta. Üdv: GhostDestroyer100 vita 2021. november 17., 18:06 (CET)
thread_title:  Válasz
Vita:Instant kávé

message: Félrefordítást (anglicizmust) érzek, ugyanis a cream tejszínt jelent, amit a kávéhoz szokás adni, de ettől nem válik krémmé. Ez inkább tejporszerűség amivel a tejszín ízét utánozzák – tehát nem krémesítenek hanem „tejszínesítenek”. – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2021. november 16., 10:02 (CET)
thread_title:  Krémesítő
Vita:A korona nagy zászlóvivője

message: A jelenlegi cím: A korona nagy zászlóvivője. A leírás szerint „A korona nagy zászlóvivője vitte a királyság nagy zászlaját”, vagyis nem a zászlóvivő volt nagy, hanem a zászló, amit vitt. Akkor nem úgy kellene írni, hogy A korona nagyzászló-vivője? Zerind üzenőlap 2021. november 16., 12:44 (CET)
thread_title: A cím helyesírása
Vita:Sodade

message: Szükséges lenne egy szerzői jogi ellenőrzés. Néhány helyen megnéztem, és a copyright a különféle lemezkiadásoknál látszik és a kiadónál van feltüntetve a copyright jel. A szerzőknél sok helyen Amândio Cabral és Luís Morais van tévesen feltüntetve, holott bírósági döntés született arról, hogy a valódi szerző Armando Zeferino Soares. De a copyright jel egyik esetben sem az ő nevüknél van. Ebből azt vélelmeztem szerintem jogosan, hogy copyright csak a lemezfelvételeken van. ZorróAszter vita 2021. november 17., 07:02 (CET)
thread_title:  Szerzői jogi kontroll kérése
Vita:Rustica Borműhely

message: A Wikipédia szócikkeibe ne az kerüljön, amit egy borász magáról mond - az kerüljön be, amit független források (hol  vannak ezek?) róla mondanak. A szócikk címe behatárolja, miről szóljon a cikk. 
A cikk továbbá túl sokat foglalkozik azzal, mi inspirálta a nevet + Szentendrével. Ez a saját honlapon nagyon kulturált szöveg lenne - ám itt tök felesleges, hiszen Szentendre szócikkéből sokkal több információt kaphat az olvasó a városról.
Jó munkát!--Linkoman vita 2021. november 17., 16:29 (CET)
thread_title:  Reklám 

message: Törlési megbeszélés eredményeképpen törölve. Gg. AnyÜzenet 2021. november 23., 11:17 (CET)
thread_title:  Törlési megbeszélés eredménye
Vita:LEADER

message: https://enrd.ec.europa.eu/ honlapot hívjuk be a google keresőbe másolási eljárással. A feljövő adat mellett ott áll "oldal lefordítása"
szöveg. Erre rá kell nyomni, és olvashatóak az eredeti honlap menüpontjai és hirdetményei magyarul. A leírás feltételezi, hogy valós internetkapcsolatban van az érdeklődő. 2001:4C4C:1569:4E00:44DE:D41F:A239:D653 (vita) 2021. november 18., 08:47 (CET)
thread_title:  LEADER honlap használata ész-szerűen
Vita:Csikvár József

message: Első ránézésre úgy tűnik, mintha ez egy megfelelően forrásolt szócikk lenne, mivel cite sablonok használatával történt a forrásjegyzetelés, azonban nem véletlenül nem kattinthatóak ezek az állítólagos facebook forráslinkek: az égvilágon semmilyen írásos információ nincsen a szóban forgó albumban, kizárólag 5 darab fénykép. Konkrétan nulla darab forrás van a cikkben. --PallertitcoC 2021. november 18., 10:16 (CET)
thread_title:  Források, illetve azok hiánya
Vita:Levéltitok megsértése

message: Kialakult közöttünk ismerősökkel egy vita, én azt képviseltem, hogy a levéltitok megsértését csak kívülálló követheti el. A címzett az bárkinek átadhatja a kapott levelet/villanyos üzenetet. Ti hogy látjátok? A posztban beidézett BTK szöveg mintha engem igazolna...– Csomorkány vita 2021. november 18., 11:43 (CET)
thread_title:  A címzett megsértheti-e a feladó levéltitkát?
Sablonvita:Kezdőlap érdekességei/2021-46-2

message: Bocs, de az "Élüszion mezők" nem helyes, egyrészt helyesírásilag – kötőjellel kéne írni ebben a formában –, másrészt így nem használjuk – ha megnézed az Élüszion szócikket, ott írja, hogy gyakran nevezik elíziumi mezőknek (ez a latinos formát használja, a görögös formával élüszioni mezők lenne, de az kicsit erőltetetten görögösítő forma) –, tehát semmiképpen sem jó a feltüntetett fordítás. CERBERUSii iv iii voltam ha szeretni akarnál 2021. november 19., 18:14 (CET)
thread_title:  Champs-Élysée
Vita:Vérveszteség (egyértelműsítő lap)

message: A vérveszteséget első jelentésében a vérzés című cikk tárgyalja, ezért a szükséges átirányítást is létrehoztam. Félrevinné a vérveszteségről olvasni akarókat, ha a filmre térítenénk el. --Karmela posta 2021. november 20., 14:45 (CET)
replies: text: Köszönöm. Kicsit még finomítottam rajta. Így jó lesz! Csurla vita 2021. november 20., 16:17 (CET)°
thread_title:  Az egyértelműsítés szükségessége
Vita:Dávid

message: Rendszerint egy kereszt- vagy vezetéknevet összegező lapon minden Wiki szócikk fel van tüntetve, ami a címben az illető nevet tartalmazza. Itt ezt nem nagyon látom, pl. hiányzanak Dávid László (református lelkész) és bátyja, Dávid Gyula (irodalomtörténész). Lászlót végre gugli keresés után találtam meg, miután a Wiki-ben Dávid összegező címszó alatt semmi nyoma.
Sőt, tüzetesebb olvasás után nagyon feltűnő hogy ezen lapon csak Dávid keresztnevü személyek vannak felsorolva, Dávid vezetéknevű személy egyáltalán nincsen, mintha olyan nem is létezne. Ezt nem értem, mindenütt, német, angol stb. összegező lapon külön-külön kereszt- és vezetéknév szerint fel vannak sorolva az odavágó személyek azaz szócikkek. Miért nem lehet ezt a rendszert itt is betartani?
94.218.78.180 (vita) 2021. november 20., 19:33 (CET)
thread_title:  Hiányzó Dávidok a Wiki Szócikkben
Vita:FN MAG

message: Az mit jelent, hogy vállal kifejlesztett géppuska? Nem értek hozzá, azért kérdezem.Ogodej  vitalap 2021. november 20., 20:16 (CET)
replies: text: Az csak egy elírás, kérem szépen. Az akart lenni, hogy „által”. Alfa-ketosav vita 2021. november 20., 20:21 (CET)
replies: text: :Ja hogy úgy! Ogodej  vitalap 2021. november 20., 23:46 (CET)
thread_title: Kérdés